laion/Wikipedia-Exotic huggingface dataset:
ג'מיני

ג'מיני (באנגלית Gemini, מבוטא "גֶ'֫מֵנַיי") הוא שמם באנגלית של קבוצת הכוכבים תאומים ושל מזל תאומים המשויך אליה. האם התכוונתם ל... תוכנית ג'מיני (Project Gemini) – תוכנית החלל השנייה של ארצות הברית, הופעלה על ידי נאס"א בשנים 1962–1966 ג'מיני (חברה) (Gemini Trust Company) – חברה אמריקאית למסחר במטבעות מבוזרים שנוסדה ב-2014 Gemini (מודל שפה) – מודל שפה גדול רב-מודאלי המפותח על ידי חברת Google DeepMind והוכרז בסוף 2023 ג'מיני (צ'טבוט) – צ'טבוט בינה מלאכותית של גוגל ששוחרר במרץ 2023 תחת השם "בארד" ובהמשך התבסס על מודל השפה ג'מיני ג'מיני (קאשה קובלסקה) – אלבום הבכורה של הזמרת הפולנייה קאשה קובלסקה משנת 1994 (קרוי על שם מזלה האסטרולוגי תאומים) באיות דומה ג'מיני (להקה) (אנ') (Jemini, לשעבר Tricity) – להקת פופ בריטית שפעלה בשנים 1995–2004 וחזרה לפעול בשנת 2013 גִ'ימִינִי הַצְּרָצַר (גם "ג'ימיני קריקט", Jiminy Cricket) – דמות בדיונית המופיעה ביצירה "פינוקיו" מאת קרלו קולודי, שקיבלה את שמה בסרט "פינוקיו" של אולפני וולט דיסני משנת 1940 סוזוקי ג'ימני (אנ') (Jimny) – רכב שטח קטן מתוצרת חברת סוזוקי, ראו סוזוקי מוטור#דגמי מכוניות עדכניים תאומים (פירושונים)
אורלי שרגא

אורלי שרגא זקן היא שוטרת בעלת עיטור המופת של משטרת ישראל. שרגא שירתה בתפקיד חובשת קרבית בפלוגה מ"ה של משמר הגבול. בפרק זמן של שישה חודשים בשת 2001 העניקה טיפול רפואי בשלושה מצבי חירום: ב-30 ביולי העניקה טיפול ראשוני לשלושה נפגעים בפיגוע ירי לעבר ג'יפ של משמר הגבול, ב-11 בספטמבר העניקה טיפול רפואי לשוטר שנפגע בעמדת השמירה של בסיס אבתאן ושהתה בעמדת השמירה עד להגעת כוחות הפינוי, וביום 24 בנובמבר נפגעה על ידי רכב בעמדת בידוק במחסום ורדפה אחרי הרכב הנמלט תוך כדי תגובת ירי. שלושת אירועים אלה צוינו בהחלטת משטרת ישראל משנת 2003 על הענקת עיטור המופת "על כי במספר אירועים שונים הפגינה דבקות במשימה, מקצועיות ואומץ לב הראוי לשמש מופת". שרגא הייתה הלוחמת הראשונה והשוטרת הראשונה ממשמר הגבול שעוטרה בעיטור המופת. קדמו לה שלוש שוטרות שעוטרו בעיטור המופת בתפקידים שאינם תפקידי לחימה. שרגא המשיכה בשירות קבע בסגל המכללה הלאומית לשוטרים. סמ"ר אורלי שרגא, באתר הגבורה גיבורות בכחול ובירוק: שוטרות מעוטרות נשים - הפוטנציאל המערכתי
אהרון וודובוז

אהרון וודובוז (בהולנדית: Aaron Vodovoz; נולד במאי 1988 באמסטרדם) הוא שחקן קולנוע, טלוויזיה ותיאטרון הולנדי-ישראלי, ממוצא רוסי. ידוע כמי שגילם את ישו בהפקה הקולנועית "האמן ומרגריטה", אודות הרומן באותו שם מאת מיכאיל בולגקוב. בנוסף, הופיע במספר הפקות כמו מרגל בין חברים, שושנה, להרוג את איב וקינגס מן: ההתחלה. אהרון נולד באמסטרדם, במאי 1988 להורים ממוצא רוסי. בגיל תשע, משפחתו עלתה לישראל. הוא שירת במשטרה צבאית חוקרת בצה"ל. בתום שירותו הצבאי, ב-2011, הוא התקבל לאקדמיה הלונדונית לדרמה ומוזיקה ומאז חי בלונדון. בשנת 2005, בגיל 17, הופיע בסדרה גבעת הירח בערוץ הילדים וכן הופיע גם בסרט תחיה ותהיה. לאחר שהשלים את לימודי המשחק בלונדון לוהק למספר הפקות בולטות כולל "להרוג את איב", "מרגל בין חברים", "קינגס מן: ההתחלה" (בה גילם את הנסיך פליקס יוסופוב), "מקמאפיה", "איש הניסים". הופיע גם בסרטו של מייקל ווינטרבוטום, "שושנה" אודות מייסד הלח"י. לוהק גם לגלם את ישו בהפקה הקולנועית האמן ומרגריטה על הרומן באותו שם מאת בולגקוב. יוצג בסוכנות השחקנים של זוהר יעקובסון. אהרון וודובוז, ברשת החברתית פייסבוק אהרון וודובוז, ברשת החברתית אקס (טוויטר) אהרון וודובוז, ברשת החברתית אינסטגרם אהרון וודובוז, במיזם "אישים" לתיעוד היצירה הישראלית אהרון וודובוז, במסד הנתונים הקולנועיים IMDb (באנגלית) https://www.ishim.co.il/p.php?s=אהרון+וודובוז
מדבריות החורף הקרים של טוראן

מדבריות החורף הקרים של טוראן הם אתר מורשת עולמית של ארגון אונסק"ו שהוכרז בספטמבר 2023 במהלך המושב ה-45 של ועדת המורשת העולמית בריאד בערב הסעודית. האתר משתרע בשטחן של שלוש מדינות במרכז אסיה: קזחסטן, טורקמניסטן ואוזבקיסטן, בין הים הכספי במערב לבין ההרים הגבוהים של מרכז אסיה במזרח. בסך הכל 15 אתרים נפרדים מרכיבים את אתר המורשת העולמית. האזור מאופיין בתנודות הטמפרטורות הקיצוניות שלו, עם חורפים קרים במיוחד וקיץ חם מאוד. רוחות, משקעים אטמוספיריים, מי תהום ותנודות טמפרטורות יצרו סוגים שונים של מדבריות: חול, חימר, מדבריות גבס ואבן כמו גם מדבריות מלח. בסביבה קיצונית זו התפתח מגוון רחב של חי וצומח המותאם אבולוציונית לתנאים אלו. המדבריות הם ביתם של צמחים אנדמיים רבים, חרקים רבים, זוחלים, דו-חיים ועופות מקננים. הם גם מקום מנוחה חשוב לעופות נודדים. טוראן הוא גם משכנם של יונקים בסכנת הכחדה כמו צבי הזפק, הסאיגה וכבש אוריאל. גם אוכלוסיות משמעותיות של נמרי שלג, צבועים מפוספסים ורחמים נמצאים במדבריות. יערות עצי חמד שחור (אנ') באזור מייצגים מבלע פחמן (אנ') בעל משמעות גלובלית במערכת האקלים. כמו כן, ייחודי בעולם הוא תהליך הסוקצסיה, היוצר את המדבר הצעיר ביותר בעולם – מדבר אראלקום (אנ') - באמצעות אכלוס מחדש של האדמה שנחשפה בהתייבשות ימת אראל על ידי החי והצומח. Nomination Text - UNESCO site Cold winter deserts of Turan ההצעה של האקדמיה ללשון העברית Cold Winter Deserts of Turan Decision 45 COM 8B.29 Cold Winter Deserts of Turan (Kazakhstan, Turkmenistan, Uzbekistan) COLD WINTER DESERTS OF TURAN NOMINATED AS UNESCO WORLD HERITAGE SITE Barsakelmes Nature Reserve Proceedings from the International Cold Winter Desert Conference Repetek Biosphere State Reserve
אשבי ג'נטרי

אשבי ג'נטרי (באנגלית: Ashby Gentry; נולד; 30 ביולי 2001) הוא שחקן קולנוע וטלוויזיה אמריקאי. ג'נטרי נולד וגדל בפיניקס, אריזונה. הוא התמחה באמנויות לחימה בעיר מגוריו. לאחר שסיים את בית הספר התיכון עבר לבוסטון שם סיים תואר ראשון במשחק באוניברסיטת בוסטון. בשנת 2018 שיחק לראשונה בסרט הקצר "Speechless". באותה שנה הופיע בקליפ לשיר "Silk" של הרכב ההיפ הופ "Belaganas". בשנת 2022 הופיע בפרק של סדרת הטלוויזיה מי מפחד מהחושך? בשנת 2022 לוהק לתפקיד ראשי בסדרת הטלוויזיה חיי עם משפחת וולטר. בסדרה מגלם ג'נטרי את אלכס, אחיה המאמץ של ג'קי (ניקי רודריגז) המתחרה עם אחיו, קול (נואה לאלונד) על תשומת ליבה. הסדרה עלתה בנטפליקס ב-7 בדצמבר 2023. באותה שנה לוהק ג'נטרי לתפקיד בסרט "Mooch". אשבי ג'נטרי, ברשת החברתית אקס (טוויטר) אשבי ג'נטרי, ברשת החברתית אינסטגרם אשבי ג'נטרי, במסד הנתונים הקולנועיים IMDb (באנגלית) Crystal George, Who plays Alex Walter in My Life With the Walter Boys? (Ashby Gentry age, Instagram, and more), FanSided, ‏6 בדצמבר 2023 Ashby Gentry From My Life with the Walter Boys: Everything We Know, The Cinemaholic, ‏7 בדצמבר 2023 Nellie Andreeva, Deadline, Deadline, ‏20 באפריל 2022 Hayley Anderson, Ashby Gentry age: How old is the My Life with the Walter Boys actor?, Express.co.uk, ‏8 בדצמבר 2023
עשר השנים

עשר השנים (בהולנדית: Tien jaren) היא תקופה במהלך מלחמת שמונים השנה, שנמשכה מ-1588 ל-1598. במהלך תקופה זו, מאוריץ, נסיך אורנז', שכיהן כסטאדהאודר, כשליטה של הולנד, הפנה עורף לאימפריה הספרדית, ששלטה אז בארצו, ועבר לתמוך בעצמאותה של הרפובליקה ההולנדית. בתקופה זאת ההולנדים השיגו ניצחונות רבים על הצבא הספרדי של פלנדריה, וכבשו שטחים נרחבים בצפון ובמזרח הולנד. שטחים אלה שולבו ברפובליקה ונשארו חלק מהולנד עד היום. בין השטחים שנכבשו במהלך תקופה זו נמנים דוונטר וניימיכן, שנכבשו ב-1591, וכן חרונינגן, שנכבשה ב-1594. 1591 ו-1597 היו השנים הטובות ביותר עבור ההולנדים, כיוון שבמהלכן נכבשו ערים שחלקן נחשבו "בלתי ניתנות לחדירה". Robet Fruin, Tien jaren uit den Tachtigjarigen Oorlog. 1588–1598, 1899, p. 3 ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
ראש המטה הכללי (יוגוסלביה)

ראש המטה הכללי (בסרבית: Начелник Генералштаба, בקרואטית: Načelnik Glavnog stožera, בסלובנית: Načelnik Generalštaba, במקדונית: Началник на Генералштабот) היה הדרג הפיקודי העליון בצבא יוגוסלביה. התפקיד נוסד בדצמבר 1918 יחד עם ייסוד ממלכת יוגוסלביה, ועבר, כמו המדינה עצמה, גלגולים רבים. הוא בוטל סופית ביוני 2006, כאשר מונטנגרו הכריזה על עצמאותה, ושרידיה של יוגוסלביה חדלו מלהתקיים. ממלכת יוגוסלביה נוסדה ב-1 בדצמבר 1918 כאיחוד בין ממלכת סרביה, ממלכת מונטנגרו ומדינת הסלובנים, הקרואטים והסרבים. הצבא היוגוסלבי הוקם על בסיס הצבא המלכותי הסרבי, כאשר צבא מונטנגרו שולב בתוכו. ז'יבויין מישיץ', ששימש כראש המטה הכללי הסרבי, המשיך לכהן כראש המטה הכללי היוגוסלבי. באפריל 1941, נכבשה יוגוסלביה בידי מדינות הציר. הרמטכ"ל היוגוסלבי האחרון, דנילו קלפטוביץ', חתם על הסכם הכניעה. שני ארגוני פרטיזנים עיקריים הובילו את המאבק כנגד כוחות הכיבוש של מדינות הציר: הצ'טניקים וצבא השחרור העממי של יוגוסלביה בהנהגתו של יוסיפ ברוז טיטו. בשלב מסוים, הצ'טניקים התאחדו יחד עם הכוחות הנאמנים לגרמנים ("הקוויזלינגים") במטרה להקים פיקוד מאוחד שיתאם את הלחימה נגד טיטו. במקביל, צבא השחרור העממי הלך וגדל משנה לשנה, עד שהפך לצבא סדיר לכל דבר ועניין. טיטו הקים "פיקוד עליון" לצבא, ועמד בראשו. את ארסו יובאנוביץ' הוא מינה לראש המטה שלו. צבא השחרור העממי הצליח לשחרר את מרבית יוגוסלביה בכוחות עצמו, ולאחר המלחמה הפך טיטו לנשיא הרפובליקה הפדרלית הסוציאליסטית של יוגוסלביה, ויובאנוביץ' הפך לרמטכ"ל הצבא העממי היוגוסלבי. הרפובליקה התקיימה עד 1992, אז פרשו קרואטיה, סלובניה, מקדוניה, בוסניה והרצגובינה מהברית. סרביה ומונטנגרו נותרו מאוחדות ברפובליקה שנקראה "הרפובליקה הפדרלית של יוגוסלביה". ב-2003, בוטלה גם רפובליקה זו, והפכה ל"איחוד המדיני של סרביה ומונטנגרו". ביוני 2006 הכריזה מונטנגרו על עצמאותה, וכך בא הקץ על שרידיה של יוגוסלביה.
Reel Music

Reel Music הוא אלבום אוסף הכולל מבחר שירים של להקת הרוק הבריטית הביטלס שהופיעו בסרטיהם. האלבום יצא לאור ב-22 במרץ 1982 בארצות הברית ולמחרת בבריטניה, כמעט במקביל להוצאה המחודשת של הסרט לילה של יום מפרך, ש"נוקה" ונערך מחדש עם סאונד סטריאופוני. בארצות הברית, Reel Music הגיעה למקום ה-19 במצעד האלבומים של בילבורד. האלבום יצא לאור על ידי קפיטול רקורדס בארצות הברית ופרלופון בבריטניה. בארצות הברית ובקנדה יצא האלבום במהדורה מוגבלת של תקליט זהב. זה היה האלבום הראשון של הביטלס שיצא לאחר מותו של ג'ון לנון. Reel Music הוכתר כאלבום זהב על ידי איגוד תעשיית ההקלטות האמריקאי. איורי עטיפת האלבום צוירו על ידי דייוויד מקמקן. האלבום כולל מיקסים סטריאופוניים שהיו נדירים בארצות הברית או שלא היו זמינים באותה תקופה: הגרסה הראשונה בארצות הברית של מיקס הסטריאו הבריטי של "I Am the Walrus". במהדורות אמריקאיות קודמות של השיר נערך הפתיח כמיקס מונו. הגרסה האמריקאית הרשמית של השירים "A Hard Day's Night" ו-"Ticket to Ride" בסטריאו. עריכת סטריאו ייחודית של "I Should Have Known Better", כאשר שגיאת המפוחית בפתיח תוקנה. גרסה זו פורסמה רק בהוצאת קפיטול ומעולם לא הופיעה בשום תקליט אחר. האלבום לווה בסינגל "The Beatles Movie Medley" יחד עם "I'm Happy Just to Dance with You", שהגיע עם אותה עטיפה כמו עטיפת האלבום. האיי-סייד של הסינגל כולל מחרוזת מלאכותית, שבה נערכו יחד קטעים מתוך שבעה שירים מתוך Reel Music. השירים הם: Magical Mystery Tour, All You Need Is Love, You've Got to Hide Your Love Away, I Should Have Known Better, A Hard Day's Night, Ticket to Ride ו-Get Back. במקור, הבי-סייד של הסינגל היה אמור להיות ראיון עם הלהקה שכונתה "Fab Four on Film", שהוקלט במהלך צילומי הסרט לילה של יום מפרך בשנת 1964. עם זאת, חברת התקליטים לא הצליחה לקבל את האישור הדרוש כדי לנצל את הראיון על הסינגל, והשיר "I'm Happy Just to Dance with You" (שהופיע בסרט אך לא נכלל באלבום Reel Music) הוחלף כבי-סייד זמן קצר לפני יציאת הסינגל למרות שעותקים שיווקיים של הסינגל הציגו את הראיון. כל השירים נכתבו על ידי ג'ון לנון ופול מקרטני. מידע על האלבום Reel Music באתר MusicBrainz מידע על האלבום Reel Music באתר AllMusic האלבום Reel Music באתר Discogs The Beatles - Reel Music Album Reviews, Songs & More | AllMusic (באנגלית), נבדק ב-2023-12-09 קולין לארקין, The Encyclopedia of Popular Music, הוצאת אוניברסיטת אוקספורד, 2007, ISBN 978-0195313734 The Beatles - Reel Music Album Reviews, Songs & More | AllMusic (באנגלית), נבדק ב-2023-12-09 Reel Music - The Beatles | Album | AllMusic (באנגלית), נבדק ב-2024-06-10 Gold & Platinum, RIAA (באנגלית אמריקאית)
Dookie

Dookie הוא אלבומה השלישי של להקת הפאנק "גרין דיי" והוא האלבום המצליח ביותר שלה בכל הזמנים, עם 20 מיליון עותקים שנמכרו. שם האלבום מתייחס אל חברי הלהקה שלעיתים קרובות סובלים משלשול שכונה על ידם כתוצאה של אכילת אוכל מקולקל בזמן טיול ("Liquid Dookie"). לכן, בהתחלה, האלבום נקרא בשם זה, אבל השם נשמע מגעיל מדי ולכן הם קיצרו אותו ל"Dookie". האלבום נכנס למקום ה-193 ברשימת "500 האלבומים הטובים בכל הזמנים" של מגזין הרולינג סטון שנערכה בשנת 2003. האלבום נכנס גם לספר "1,001 אלבומים שחייבים לשמוע לפני שמתים". האלבום הצליח בעיקר בזכות פריצת הרוק האלטרנטיבי אל המיינסטרים. לעומת שני האלבומים הקודמים של הלהקה, האלבום יותר רציני והשירים יותר קליטים. רוב השירים נכתבו על ידי סולן הלהקה, בילי ג'ו ארמסטרונג, ומבוססים על חוויותיו האישיות, בנושאים כגון: חרדה, מערכות יחסים, מיניות ושעמום. אף על פי שהאלבום נפתח בשני שירים הדומים בסגנונם לשני האלבומים הקודמים של הלהקה, הוא ממשיך בשירים Chump ו־Longview (הנחשבים מחוברים יחדיו) שכבדים יותר יחסית לסגנון הפאנק רוק. הוא ממשיך בשירים Welcome to Paradise,‏ She,‏ Basket Case ו-When I Come Around הקליטים, כשהשניים האחרונים כובשים את המצעדים, במיוחד בזכות הקליפים שנעשו להם. האלבום נגמר בשלושה שירים החוזרים עדיין לסגנון הלהקה, שאורך כל אחד הוא קצת יותר מדקה וחצי. השיר האחרון F.O.D דווקא כבד יחסית ומזכיר את Longview, כשבסופו מוחבא שיר אקוסטי, ששר מתופף הלהקה טרה קול, וכדי לשמוע את השיר צריך לחכות מספר דקות לאחר סוף השיר F.O.D. האלבום, ביחד עם Smash של אופספרינג, נחשבים לאבני דרך בפאנק רוק של שנות התשעים והאלפיים. מידע על האלבום Dookie באתר MusicBrainz מידע על האלבום Dookie באתר AllMusic האלבום Dookie באתר Discogs האלבום Dookie באתר ספוטיפיי האלבום Dookie באתר דיזר האלבום Dookie באתר אפל מיוזיק האלבום Dookie באתר טיידל האלבום Dookie באתר יוטיוב Gold & Platinum, RIAA
Christmas with Brandy

Christmas with Brandy הוא אלבום האולפן השמיני של הזמרת האמריקאית ברנדי, שפורסם ב-10 בנובמבר 2023, בהוצאת חברת התקליטים שלה Brand Nu, Inc. ומוטאון. בתור המשך לאלבומה B7 משנת 2020, הוא מסמן את אלבום חג המולד הראשון שלה וכן את הוצאת הבכורה שלה עם מוטאון. תאריך היציאה של Christmas with Brandy חפף עם יציאת סרט הקומדיה Best. Christmas. Ever!, שהועלה לנטפליקס ב-16 בנובמבר 2023. האלבום כולל שילוב של גרסאות כיסוי ושישה שירי חג מולד מקוריים. מידע על האלבום Christmas with Brandy באתר MusicBrainz האלבום Christmas with Brandy באתר Discogs האלבום Christmas with Brandy באתר ספוטיפיי נסרי אטווה, די ג'יי קמפר, ת'רון פימסטר, קייל מאן, אדם מסינגר, דייוויד ויליאמס השני Brandy Announces First Holiday Album Christmas With Brandy, web.archive.org, ‏2023-10-20 Brandy Announces First Holiday Album 'Christmas With Brandy', web.archive.org, ‏2023-10-20 Every Original Movie Coming To Netflix In 2023 - GameSpot, web.archive.org, ‏2023-03-22
יובאן מיאטוביץ'

יובאן מיאטוביץ' (בסרבית: Јован Мијатовић; נולד ב-11 ביולי 2005 בבלגרד שבסרביה ומונטנגרו) הוא כדורגלן סרבי המשחק בעמדת החלוץ בקבוצת הכוכב האדום בלגרד מליגת העל הסרבית. מיאטוביץ' גדל במחלקת הנוער של הכוכב האדום בלגרד. בשנת 2022 החל לשחק בקבוצה הבוגרת של המועדון במסגרת ליגת העל הסרבית, וכן בגרפיצ'אר בלגרד, קבוצת הבת של המועדון. ב-25 באוקטובר 2023 ערך את הופעת הבכורה שלו בליגת האלופות, בהפסד 3-1 לר.ב. לייפציג במסגרת שלב הבתים לעונת 2023/2024. הכוכב האדום בלגרד אליפות סרביה (1): 2022/2023 הגביע הסרבי (1): 2022/2023 מדיה וקבצים בנושא יובאן מיאטוביץ' בוויקישיתוף יובאן מיאטוביץ', באתר Transfermarkt יובאן מיאטוביץ', באתר Fussballdaten.de (בגרמנית) יובאן מיאטוביץ', באתר Soccerway יובאן מיאטוביץ', באתר BDFutbol יובאן מיאטוביץ', באתר WorldFootball.net יובאן מיאטוביץ', באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יובאן מיאטוביץ'".
הדס מזרחי

הדס מזרחי היא האזרחית היחידה בתולדות המדינה שעוטרה בעיטור המופת של משטרת ישראל על תפקודה במהלך פיגוע הטרור בו נרצח בעלה, ניצב משנה ברוך מזרחי. מזרחי נולדה באנגליה להורים ישראלים ובשנת 1980 חזרה המשפחה לישראל והתגוררה בחברון ובקריית ארבע, שם פגשה את החייל ברוך מזרחי בזמן שירותו בחברון ולאחר שסיימה שירות לאומי הם נישאו. משנת 1999 התגוררו בשכונת משואה במודיעין ובשנת 2011 עבר ברוך משירות צבאי לשירות במשטרה ומונה לתפקיד ראש מדור טכנולוגיות ביחידת הסיגינט של חטיבת המודיעין, בדרגת סגן ניצב. בצה"ל היה אלוף-משנה ביחידה 8200. בערב פסח בשנת 2014, נסעה המשפחה לחגוג את ליל הסדר בחברון. בזמן הנסיעה, באזור תרקומיא, רכב המשפחה הותקף בפיגוע ירי. ברוך נפצע אנושות ומת במקום מפצעיו והדס באופן בינוני. היא השתלטה על הגה הרכב במטרה לחלץ את המשפחה ובנסיעה וידאה שחמשת ילדיהם נשכבים על רצפת המושב האחורי. בדצמבר 2014 הוחלט במשטרת ישראל להעניק לה את עיטור המופת "על הפגנת תושייה, שיקול דעת וקור רוח, ועל התנהלות מעוררת השראה, הראויה לשמש מופת". לאחר האירוע הייתה מזרחי פעילה במאבק שהובילו נציגי משפחות שכולות נגד העברת כספים למחבלים הכלואים בישראל ובעד החלת עונש מוות. מזרחי אם לחמישה ילדים. בשנת 2020 התארסה בשנית. רצח ברוך מזרחי הדס מזרחי, באתר הגבורה "ברוך ציווה לנו את החיים" קורות החיים של ברוך מזרחי, באתר "יזכור" של משרד הביטחון מבית חב"ד עד מיזם למשפחות שכולות דרך המחלקה הפסיכיאטרית בבית החולים: הצצה לכמה לילות סדר שנשתנו מכל הלילות האלמנה משחזרת את הפיגוע: "אמרתי - קחו את הילדים, שלא יראו שאבא מת", באתר ynet, 16 באפריל 2014 גיבורות בכחול ובירוק: שוטרות מעוטרות איתי מזרחי ממודיעין לנתניהו: “אמא שלי צריכה להיות בבית ולא במאהל”
קוסטה נדליקוביץ'

קוסטה נדליקוביץ' (בסרבית: Kоста Недељковић; נולד ב-16 בדצמבר 2005 בסמדרבו שבסרביה ומונטנגרו) הוא כדורגלן סרבי המשחק בעמדת המגן הימני בקבוצת הכוכב האדום בלגרד מליגת העל הסרבית. נדליקוביץ' גדל במחלקת הנוער של הכוכב האדום בלגרד. בשנת 2023 החל לשחק בקבוצה הבוגרת של המועדון במסגרת ליגת העל הסרבית, וכן בגרפיצ'אר בלגרד, קבוצת הבת של המועדון. ב-25 באוקטובר 2023 ערך את הופעת הבכורה שלו בליגת האלופות, בהפסד 3-1 לר.ב. לייפציג במסגרת שלב הבתים לעונת 2023/2024. מדיה וקבצים בנושא קוסטה נדליקוביץ' בוויקישיתוף קוסטה נדליקוביץ', באתר Transfermarkt קוסטה נדליקוביץ', באתר Fussballdaten.de (בגרמנית) קוסטה נדליקוביץ', באתר Soccerway קוסטה נדליקוביץ', באתר BDFutbol קוסטה נדליקוביץ', באתר WorldFootball.net קוסטה נדליקוביץ', באתר FootballDatabase.eu
Sloop John B

"Sloop John B" (בעברית: "סלופ ג'ון בי") הוא שיר עם שמקורו באיי בהאמה. השיר הפך ללהיט בביצועם של הביץ' בויז מתוך התקליט Pet Sounds. "Sloop John B" הוא שיר עם שמקורו בנסאו שבאיי בהאמה. הראשון לפרסם את מילותיו (בשם "The John B. Sails") הוא הסופר והמשורר האנגלי ריצ'רד לה גאליין (אנ'), במאמר במגזין הארפרז. מילות השיר עוסקות במסע ימי על סלופ (סוג של סירת מפרשים) והצרות הקורות בו. קרל סנדברג כלל גרסה של השיר באנתולוגיה שירי העם "The American Songbag" שיצא ב-1927. חבר הביץ' בויז אל ג'רדין (אנ'), שהיה חובב נלהב של מוזיקת פולק, הוא שהציע את השיר לבריאן וילסון. גרסת הביץ' בויז הושפעה מגרסה מ-1958 של הקינגסטון טריו (אנ'), תוך הכנסת שינויים קלים גם במילים וגם באקורדים של השיר. השיר יצא כסינגל ב-21 במרץ 1966, ונכלל באלבום Pet Sounds. השיר הפך ללהיט, והגיע לצמרת מצעדי הפזמונים ברחבי העולם. הוא הגיע למקום השלישי במצעד הבילבורד הוט 100, ושהה שם 11 שבועות. השיר בוצע בידי מספר רב של אמנים ולהקות, בשמות שונים, ביניהם: הוויברז, בשם "(The Wreck of the) John B", 1950 הקינגסטון טריו, בשם "(The Wreck of the) John B", 1958 ג'וני קאש, בשם "I Want To Go Home",‏ 1959 לוני דונגן, בשם "I Wanna Go Home (Wreck of the John B)",‏ 1960 ארבעת האחים, בשם "The John B. Sails", ‏ 1963 סימפל מיינדס, 2009 Sloop John B, בביצוע הביץ' בויז, וידאו קליפ של השיר באתר יוטיוב Richard Le Gallienne,‏ Coral Islands and Mangrove-Trees, מגזין הארפרז, גיליון 134 עמ' 82–83 (באנגלית)
הדר כהן

הדר כהן (9 במרץ 1997 – 3 בפברואר 2016) הייתה לוחמת משמר הגבול, מעוטרת עיטור המופת לאחר נפילתה באירוע הפיגוע המשולב בשער שכם (2016). כהן נולדה וגדלה באור יהודה, השנייה מבין שלושה ילדים במשפחה. בנובמבר 2015 התגייסה לשירות במשמר הגבול. חודשיים וחצי בלבד לאחר גיוסה, ב-3 בפברואר 2016 השתתפה לראשונה במשימת אבטחה בשער שכם. שלושה מחבלים ממזרח ירושלים תקפו את כוח משמר הגבול במקום בדקירות ובירי, שתי לוחמות נפצעו קשה וכהן ירתה באחד המפגעים למוות. מאחוריה הגיח מחבל שלישי והיא נפצעה אנושות מירי בראשה. מותה נקבע בבית החולים בהמשך היום. לאחר מותה הוענק עיטור המופת לה ולחבריה לצוות רווית מור, עידו נגר ופארס ראבח. תרומת איבריה של כהן סייעה בהצלת חיים של תושבת דלית אל-כרמל. בשנת 2017 נקראה על שמה פלוגת הבנות החדשה של משמר הגבול. בשנת 2020 קראה עיריית ירושלים את שביל המדרגות המוביל אל שער שכם בשם מעלות הדר והדס, לזכרן של הדר כהן והדס מלכא. בעיר אור יהודה, בשנת 2019 נקרא על שמה גן ילדים ובשנת 2021 הוקם על שמה מתחם הדר ובו אשכול גני ילדים, מועדון נוער ושני בתי כנסת. במרתון הריצה של אור יהודה הוקדש על שמה מקצה התחרות באורך שני קילומטר. קורות החיים של הדר כהן, באתר "יזכור" של משרד הביטחון הדר כהן באתר הזיכרון של משטרת ישראל רש"ט הדר כהן, באתר הגבורה רועי ינובסקי, יעל פרידסון ואליאור לוי, הדר הצילה את חיי חברתה הלוחמת - ונרצחה, באתר ynet, 3 בפברואר 2016 אלון חכמון, נועם אמיר, ‏הדר כהן ז"ל שהתגייסה לפני כחודשיים, נרצחה בפיגוע בשער שכם, באתר מעריב אונליין, 5 בפברואר 2016 גיבורות בכחול ובירוק: שוטרות מעוטרות הכבד של הלוחמת הדר כהן ז"ל הושתל בגופה של תושבת דליה עוד פלוגת נשים במג"ב - לזכרה של הדר כהן ז"ל מעלות הדר והדס: הוצב השלט להנצחת שמותיהן של הלוחמות רב שוטר הדר כהן ז"ל ורס"ר הדס מלכא ז"ל מתחם הדר עיריית אור יהודה חנכה את גן הדר על שמה של הדר כהן ז"ל שיא משתתפים במרוץ אור יהודה ה-11, גם שר הספורט הגיע, באתר וואלה, 10 בפברואר 2023 מרוץ אור יהודה: הוריה של הדר כהן מדברים
סנהדרין (להקה)

סנהדרין הייתה להקת רוק ישראלית. חברי הלהקה היו דני צוקרמן, אופיר לייבוביץ, אופיר לוקאי, מייקל ויינשטיין ודני כהן. סנהדרין הייתה הרכב מיסיסיפי דלתא בלוז אקוסטי, שהוקם בשנת 1993 על ידי ענת דמון יחד עם אופיר לייבוביץ מנקמת הטרקטור ודני צוקרמן מגן חיות. סנהדרין ביצעה בעיקר סטנדרטים של בלוז אמריקאי (קטעים של ג'ון לי הוקר, רוברט ג'והנסון וכדומה) ומעט חומר מקורי. בשנים 1998–1999 הוקלט האלבום היחיד של "סנהדרין", בהשתתפות דב המר במפוחית בשיר אחד. האלבום לא יצא בזמן אמת אלא רק בשנת 2004 כשההרכב כבר לא היה פעיל. הלהקה הופיעה באופן קבוע במועדון ה"קמלוט" בתל אביב, והשתתפו בפסטיבל הבלוז בחיפה בשנת 1995. 2004 - סנהדרין האלבום של סנהדרין בבנדקמפ
על המסך שלי

"על המסך שלי" הוא שיר של המוזיקאי הישראלי הנרי, שהוקלט על ידי הזמרת הישראלית ניקה. הוא יצא לאור במרץ 2005, בהוצאת חברות התקליטים דרסט הפקות והנרי הפקות, כסינגל השני מתוך אלבום האולפן המשותף של השניים, Revolution‏ (2006). את השיר כתב, הלחין והפיק הנרי. "על המסך שלי" היה לשיר הנושא של סדרת הטלוויזיה הישראלית "טלנובלה בע"מ". בשנת 2023, לרגל 18 שנים מיציאתו של "על המסך שלי", הופק לשיר רמיקס עדכני עם עטיפה חדשה בשיתוף פעולה של הנרי ו-MISTERMISS. בהמשך להצלחת סינגל הבכורה של הנרי וניקה, הוחלט להפיק וליצור אלבום בכורה באורך מלא של השניים. באותה העת, פנו להנרי אנשים מסדרת הטלוויזיה "טלנובלה בע"מ" מבית היוצר של ערוץ הוט 3 ושל דרסט הפקות. הם ביקשו שיכתוב שיר שישמש כנעימת הנושא של הסדרה וזה נענה להצעה וכתב את הלהיט "על המסך שלי" בביצועה של ניקה. מספר עשורים לאחר מכן, הוקלט השיר בידי עדן דניאל גבאי. קטע הפתיחה של השיר פורסם ב-4 באוקטובר 2007 כאשר הועלה ליוטיוב. הקליפ הוא קטע הפתיחה הרשמי של "טלנובלה בע"מ". נכון לאוגוסט 2023 עומד מונה הצפיות של הסרטון על למעלה מ-300 אלף צפיות. סרטון השיר "על המסך שלי" באתר יוטיוב Nikka - על המסך שלי (באנגלית), נבדק ב-2023-12-08 הנרי וניקה - על המסך שלי | טלנובלה בע"מ ♫, נבדק ב-2023-12-08 פתיח טלנובלה בע"מ, נבדק ב-2023-12-08 על המסך שלי - MISTERMISS Remix, נבדק ב-2023-12-08 אלון הדר, ויוה לה ניקה, באתר הארץ, 29 בנובמבר 2006 עדן דניאל גבאי – על המסך שלי (Cover), נבדק ב-2023-06-04
אוסטראבר (בירה)

מבשלת אוסטראבר (בצ'כית: Pivovar Ostravar) היא מבשלת בירה צ'כית הממוקמת בעיר אוסטרבה. מבשלת אוסטראבה ומותג הבירה נוסדו בשנת 1897 כחברה משותפת באוסטרבה, והבירה הראשונה שם נרקחה בשנת 1898. ב-1997 נרכשה המבשלה על ידי באס, לאחר מיזוג עם חברת .Pražské pivovary a.s, שבישלה גם את סטארופרמן. זוהי אחת המבשלות הצ'כיות הבודדות שמייצרת סטאוט (סגנון בירה) יבש, ממותג קלט. במשך רוב ההיסטוריה שלה הבירה נמכרה רק מקומית סביב אוסטרבה ואזור מורביה-שלזיה. בשנת 2016 פתחה המבשלה את המסעדה הראשונה שלה, בשם Ostravarna, והחלה ביוזמה להתחיל למכור את הבירה בחלקים אחרים של צ'כיה. Ostravar Original – בירה מהחבית חיוורת עם 4.1% כוהל בנפח ABV (בצ'כית: 10° או Výčepní). Ostravar Mustang – לאגר חיוור עם 4.9% ABV (בצ'כית: 11° או Ležák). Ostravar Premium – לאגר חיוור עם 5.1% ABV (בצ'כית: 12° או Ležák). Ostravar Gavora – מהדורה מיוחדת 11.4° בירת חיטה עם 5.0% ABV (בצ'כית: Pšeničné). מדיה וקבצים בנושא אוסטראבר בוויקישיתוף אתר האינטרנט הרשמי של אוסטראבר Jiříček, Petr (26 באפריל 2017). "Ostravar slaví 120 let a odtajnil první hvězdy letošních slavností". Moravskoslezský deník (בצ׳כית). נבדק ב-5 בספטמבר 2017. {{cite news}}: (עזרה) Yenne, Bill (2014). Beer: The Ultimate World Tour. p. 77. Polák, Milan (2003). Pražské pivovárky a pivovary. Libri. p. 126. McFarland, Ben (2009). World's Best Beers: One Thousand Craft Brews from Cask to Glass. Sterling. p. 138. Lapisz, Břetislav (18 במרץ 2016). "Pivovar brzy otevře hospodu pojmenovanou Ostravarna". Moravskoslezský deník. נבדק ב-5 בספטמבר 2017. {{cite news}}: (עזרה)